stanford-oval/wikipedia huggingface dataset:
Luettelo Joensuun kulttuuritapahtumista
Menneitä tapahtumia

Joensuu tanssii ja soi, kansantanssifestivaali, järjestetty ainakin  27.-29.6.1969
Karjalan musiikkipäivät 1973-79, ainakin vuosina 1975-76 nimellä Sirmakka, kesäinen kesäyliopiston aloitteesta järjestetty musiikkitapahtuma, jossa kansanmusiikkia ja sinfoniamusiikkia
Suwihuwit, 1800-1900-luvun tunnelmaa tavoitellut kaupunkitapahtuma, järjestäjänä Joensuun kaupunki ja järjestöjä, järjestettiin ainakin vuosina 1981 ja 1982 elokuussa
Joensuun laulujuhlat, 1981–1997
Näköpiiri-riihi,  valtakunnallinen kulttuuri- ja keskustelutapahtuma, 1979-1982,
Mantanpäivät, Pyhäselän Mulossa
Kajakka, karjalaisen kansantaiteen festivaali, suunnattu lapsille ja nuorille, 2000-2002,  järjestäjänä Joensuun kaupunki ja eri yhdistyksistä koottu Kajakka ry. Vuonna 2008 Kajakka ry. järjesti Folk-Karjala-päivän.
Kalevalan mitalla, parin vuoden ajan 2010-luvulla Kalevalanpäivän aikaan Joensuussa
Hippa-festivaali, kansanmusiikin festivaali, järjestetty talvella ja syksyllä; järjesti myös Hippa-klubeja. 2005-2015.
Mustapää (sukunimi)

Mustapää on suomalainen sukunimi. Digi- ja väestötietoviraston tietojen mukaan sukunimi on huhtikuuhun 2023 mennessä ollut käytössä 296 suomalaisella tai Suomessa vakituisesti asuneella ulkomaalaisella. Nykyisenä sukunimenä se on 132 henkilöllä.
Historiatietoa

Nimeä tavataan kirkonkirjoissa jo 1500-luvulla, eikä sen alkuperästä ole varmuutta. Muinaisina aikoina henkilön nimi määräytyi usein henkilökohtaisten tai ulkoisten ominaisuuksien perusteella. Mustapää (saks. Schwarzkopf, ransk. Lenoir, ital. Negrelli, lat. Niger, Nigellus, Nigrinus, engl. Black, unk. Fekete, ven. Tschernischev)  saattaa viitata kantavanhemman hiusten väriin. Erään nimiteorian mukaan ensimmäinen Mustapää oli meren takaa tullut kauppias.
Tunnettuja Mustapäitä

Soili Mustapää (s. 1956), kuvataiteilija
Runoilijan salanimi

P. Mustapää (Pyhä Mustapää) oli Martti Haavion kirjailijanimi ja se viittasi Pyhään Mauritiukseen, jonka hahmon hän oli huomannut Mustapäiden killan ovessa Tallinnassa.
Pertti Mutanen

| Pertti Mutanen> Henkilötiedot |
| --- | --- |
Syntynyt: 6. elokuuta 1947 (ikä 77)
Kansalaisuus:  Suomi
Ammatti:  elokuvaaja
Muut tiedot
Aktiivisena:  1970-
Pertti Mutanen, (s. 6. elokuuta 1947) on suomalainen elokuvaaja. Hän sai Jussi-palkinnon kuvauksestaan elokuvassa Valkoinen kääpiö (1986).
Mutanen on yksi merkittävimmistä vanhemman polven elokuvaajista. Hän on toiminut "hovikuvaajana" niin Jaakko Pyhälälle (Jon 1983, Ursula 1986, Armon aika 1998), Mikko Niskaselle (Mona ja palavan rakkauden aika 1983, Elämän vonkamies 1986, Nuoruuteni savotat 1988) kuin Claes Olssonillekin (En sparv i tranedans 1992, Akvaariorakkaus 1993, Ihanat naiset rannalla 1998, Onnen varjot 2005). Hän on tehnyt tiivistä yhteistyötä Timo Koivusalon kanssa ja kuvannut kaikki tämän elokuvat Sibelius-elokuvasta (2003) eteenpäin.
Mutanen on Suomen Elokuvaajien Yhdistyksen jäsen.
Kirjallisuutta

Naukkarinen, Lasse: ”Kannattaa olla rohkea”, Esa Vuorisen ja Pertti Mutasen haastattelu. Filmihullu 4/1979.
| Auktoriteettitunnisteet  |
| --- | --- |
Kansainväliset:  VIAF 
Henkilöt:  Elonet
Mustaturpiaali

| Mustaturpiaali |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Turpiaalit Icteridae
Suku::  Mustaturpiaalit Curaeus
Laji::  curaeus
Kaksiosainen nimi
 Curaeus curaeus  (Molina, 1782) 
Synonyymit
 Notiospar curaeus 
Alalajit
 C. c. curaeus  C. c. recurvirostris  C. c. reynoldsi 
Katso myös
   Mustaturpiaali Wikispeciesissä   Mustaturpiaali Commonsissa 
Infobox OKNimi-testi OKIUCN-testi OK: 
Molothrus bonariensis + Curaeus curaeus
Mustaturpiaali, aikaisemmalta nimeltään eteläntrupiaali (Curaeus curaeus) on Etelä-Amerikassa tavattava turpiaaleihin kuuluva varpuslintu.
Koko ja ulkonäkö

Pituudeltaan mustaturpiaali on 23–27 senttiä ja koiraat ovat naaraita kookkaampia. Koiraan höyhenpuku on kauttaaltaan musta. Ulkonäöltään se muistuttaa hohtoturpiaalia (Molothrus bonariensis) , mutta höyhenet eivät ole yhtä kiiltäviä. Naarailla ja nuorilla linnuilla on myös ruskeampia höyheniä erityisesti siivissä. Mustaturpiaalin nokka on pitkähkö ja muodoltaan kartiomainen.
Levinneisyys ja elintavat

Mustaturpiaali on turpiaalien eteläisin laji. Sitä tavataan Argentiinan eteläosissa ja keskisessä ja eteläisessä Chilessä. Linnun elinympäristöä ovat metsät ja metsien reunamaat sekä avoimemmat maanviljelysmaat, joiden lähettyvillä kasvaa pensaikkoa ja puita. Mustaturpiaalin elinympäristöt sijaitsevat yleensä alle 1 500 metrin korkeudella merenpinnasta.
Mustaturpiaalit elävät pesimäajan ulkopuolella pieninä ryhminä. Pesimäkaudella linnut elävät pareittain.
Muztagh Ata

Muztagh Ata
| --- | --- |
Sijainti:  Tiibetin ylänkö, Xinjiang, Kiina Kiinan kansantasavalta
Vuoristo:  Kunlun 
Korkeus merenpinnasta:  7 546 m
Prominenssi:  2 735  m 
Ensimmäinen nousu huipulle:  1956
| --- | --- |
Koordinaatit:  fi 
muokkaa - muokkaa wikitekstiä - muokkaa Wikidataa
Muztagh Ata (suom. jäävuorten isä) on 7 546 metriä korkea vuori Tiibetin ylängön pohjoisreunalla Xinjiangin itsehallinnollisella alueella Kiinassa. Muztagh Ata sijaitsee Karakorumin maantien varrella  noin 24 kilometrin päässä Kiinan ja Tadžikistan väliseltä rajalta. Ensimmäinen kirjattu valloitusyritys tapahtui vuonna 1894, jolloin ruotsalainen tutkimusmatkailija Sven Hedin yritti kiivetä sen huipulle onnistumatta. Vuoren huipulle pääsi ensimmäistä kertaa onnistuneesti kiinalais-neuvostoliittolainen retkikunta vuonna 1956.
Mutarotaatio

Mutarotaatio on sokerimolekyylien epimerisaatiosta johtuva muutos niiden kyvyssä kiertää tasopolaroidun valon värähtelysuuntaa. Mutarotaatiota havaitaan liuoksissa. Epimerisaatio tapahtuu sokerin hemiasetaaliryhmän hiilessä.
Perusta

Ensimmäisen kerran mutarotaatioilmiön havaitsi ranskalainen Augustin-Pierre Dubrunfaut vuonna 1846. Kiinteänä sokerit esiintyvät pääasiassa rengasrakenteisina muotoina, joko pyranooseina tai furanooseina. Rengasrakenteisella sokerilla on kaksi anomeeria, α- ja β-anomeerit ja näillä anomeereilla on toisistaan poikkeava ominaiskiertokyky. Liuoksissa rengasrakenne voi avautua johtuen hemiasetaaliryhmän hydrolyysistä. Liuoksessa avoketjuinen muoto voi muuntua uudelleen rengasrakenteiseksi ja liuoksessa vallitsee tasapaino α- ja β-anomeerien välillä. Jos esimerkiksi β-d-glukopyranoosia liuotetaan veteen, on sen ominaiskiertokyky +18,7°. Vesiliuoksen seisoessa ominaiskiertokyky alkaa kasvaa, kunnes se saavuttaa vakioarvon +52,7°, mikä johtuu β-d-glukopyranoosin muuntumisesta α-d-glukopyranoosiksi, jonka ominaiskiertokyky on +112° vedessä. Tasapainotilassa α-anomeeria on noin 36 % ja β-anomeeria noin 64 %. Tätä kutsutaan mutarotaatioksi. Mutarotaatio on nopeaa erityisesti happamissa ja emäksisissä liuoksissa ja saattaa aiheuttaa ongelmia sokerien erottumisessa erotettaessa sokereita kromatografisesti.
Emäskatalysoitu mutarotaation mekanismi
Myanmarin vaakuna

Myanmarin vaakuna
Myanmarin vaakuna on Myanmarin tunnus lipun ja kansallislaulun ohella. Sen nykyinen versio otettiin käyttöön vuonna 2008 uuden perustuslain myötä.
Vaakunan keskellä on valtion kartta. Kummallakin puolella on leijona, jotka ovat tyypillisiä hahmoja paikallisessa kuvataiteessa, ja ne edustavat viisauden hillitsemää voimaa. Vaakunaa ympäröivät perinteiset myanmarilaiset kukkakuviot. Ylhäällä on sosialismin aikana lisätty viisisakarainen tähti.
Vaakuna vuosina 1974–2008
Muta-ankeriaat

| Muta-ankeriaat |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Viuhkaeväiset Actinopterygii
Lahko::  Ankeriaskalat Anquilliformes
Heimo::  Muta-ankeriaat  Heterenchelyidae  Regan, 1912
Suvut
 Panturichthys  Pythonichthys 
Katso myös
   Muta-ankeriaat Wikispeciesissä  
Infobox OKVirheellinen NIMI-arvo: 
Muta-ankeriaat (Heterenchelyidae) eli pytonankeriaat  on ankeriaskaloihin kuuluva heimo. Heimon lajeja tavataan Atlantista ja Tyynestämerestä.
Lajit ja anatomia

Muta-ankeriaiden heimoon kuuluu kaksi sukua ja kahdeksan lajia. Lajeja ovat muun muassa karibianpytonankerias (Pythonichthys sanguineus), pienisilmäpytonankerias (P. microphthalmus) ja pytonankerias (P. macrurus). Kooltaan heimon lajit ovat keskikokoisia kaloja ja suurimmat voivat saavuttaa noin metrin pituuden. Muta-ankeriaat ovat pitkulaisia käärmemäisiä kaloja, joiden pyrstö on muuta ruumista huomattavasti pidempi. Selkäevä on matala ja yhtynyt pyrstö- ja peräevien kanssa. Rinta- ja vatsaeviä ei muta-ankeriailla ole. Lajien silmät ovat pienet ja suu kookas. Muta-ankeriaslajeilla ei ole kylkiviivaa eikä myöskään monille muille ankeriaskalaheimoille tyypillisiä aistijärjestelmän huokosia päässä tai muualla ruumiissa. Muta-ankeriaat ovat suomuttomia ja väriltään vaaleita tai punertavia.
Levinneisyys ja elintavat

Suurin osa muta-ankeriaslajeista elää Atlantin itäosissa Välimeri mukaan luettuna. Lisäksi niitä tavataan Karibianmereltä ja Tyynenmeren itäosista. Ne elävät trooppisissa ja matalissa vesissä. Muta-ankeriaat elävät pää edellä kaivautuneena pohjaan, minkä vuoksi niiden elintavoista tiedetään vain hyvin vähän.
Luettelo enklaaveista ja eksklaaveista

C on A:n enklaavi ja B:n eksklaavi
C on B:n eksklaavi, mutta ei A:n enklaavi, koska sillä on myös yhteistä rajaa D:n kanssa.
Tämä on epätäydellinen luettelo enklaaveista ja eksklaaveista. Enklaavi on maantieteen käsite, joka tarkoittaa valtiota tai valtion osaa, joka on kokonaan toisen valtion tai alueen ympäröimä maitse tai maitse ja vesitse. Eksklaavi puolestaan on valtion tai alueen osa, joka on maantieteellisesti muusta valtiosta tai alueesta erillinen ja rajautuu toiseen valtioon tai alueeseen, mahdollisesti järven tai meren lisäksi. Enklaavit ovat usein myös eksklaaveja; eivät kuitenkaan silloin, kun enklaavi on kokonainen valtio. Enklaaveja ja eksklaaveja esiintyy hallinnollisen aluejaon eri tasoilla ja niitä on valtioiden lisäksi muun muassa kunnilla.
Kansainvälisiä eksklaaveja ja enklaaveja > Aasia

| nimi | valtio, jonka eksklaavi | valtio, jonka enklaavi | huomautukset | lähteet |
| --- | --- | --- | --- | --- |
| (ei nimeä) | Azerbaidžan | Armenia | Tatlın kaupungista lounaaseen 750 m, pinta-ala 300 × 400 m. |  |
| (ei nimeä) | Azerbaidžan | Armenia | Tatlın kaupungista lounaaseen 1 500 m, pinta-ala 300 × 200 m. |  |
| Akrotíri ja Dekéleia | Britannia |  | Rajautuvat Kyprokseen ja Välimereen. Akrotíri ja Dekéleia ovat Britannian merentakaisia alueita ja sotilastukikohtia. |  |
| Artsvašen | Armenia | Azerbaidžan |  |  |
| Barak | Kirgisia | Uzbekistan |  |  |
| Barxudarlı | Azerbaidžan | Armenia |  |  |
| Dzhangail | Uzbekistan | Kirgisia |  |  |
| Gazan kaista | Palestiinalaishallinto |  | Israel ja Egypti rajanaapureina. |  |
| Kairagach | Tadžikistan | Kirgisia |  |  |
| Kərki | Azerbaidžan | Armenia | Nahitševanin (Azerbaidžanin eksklaavi) eksklaavi. |  |
| Kokkina (turk. Erenköy) | Pohjois-Kyproksen turkkilainen tasavalta | Kyproksen tasavalta |  |  |
| Madha | Oman | Yhdistyneet arabiemiirikunnat | Arabiemiirikunnille kuuluva Nahwa sijaitsee Madhan sisällä. |  |
| Musandam | Oman |  | Rajautuu Arabiemiirikuntiin ja Hormuzinsalmeen. |  |
| Nahitševan | Azerbaidžan |  | Rajautuu Armeniaan, Iraniin ja Turkkiin. |  |
| Nahwa | Yhdistyneet arabiemiirikunnat | Oman | Nahwa sijaitsee Omanille kuuluvan Madhan sisällä. |  |
| Oecussi-Ambeno | Itä-Timor |  | Rajautuu Indonesiaan ja Savunmereen. |  |
| Ormídeia | Kypros | Dekéleia (Britannia) | Dekéleia on Britannian merentakainen alue ja sotilastukikohta. |  |
| Qal'acha | Uzbekistan | Kirgisia |  |  |
| Sarvan | Tadžikistan | Uzbekistan |  |  |
| Shohimardon | Uzbekistan | Kirgisia |  |  |
| Soʻx | Uzbekistan | Kirgisia |  |  |
| Temburong | Brunei |  | Rajautuu Malesiaan ja Etelä-Kiinan mereen. |  |
| Vorukh | Tadžikistan | Kirgisia |  |  |
| Xylotýmvou | Kypros | Dekéleia (Britannia) | Dekéleia on Britannian merentakainen alue ja sotilastukikohta. |  |
| Yuxarı Əskipara | Azerbaidžan | Armenia |  |  |
Kansainvälisiä eksklaaveja ja enklaaveja > Afrikka

| nimi | valtio, jonka eksklaavi | valtio, jonka enklaavi | huomautukset | lähteet |
| --- | --- | --- | --- | --- |
| Cabinda | Angola |  | Rajautuu Kongon demokraattiseen tasavaltaan, Kongon tasavaltaan ja Atlantin valtamereen. |  |
| Ceuta | Espanja |  | Rajautuu Marokkoon ja Gibraltarinsalmeen. |  |
| Chizumulu | Malawi | Mosambik | Sijaitsee Njassajärvessä Mosambikin aluevesien ympäröimänä. |  |
| Lesotho |  | Etelä-Afrikka | Lesotho on itsenäinen valtio. |  |
| Likoma | Malawi | Mosambik | Sijaitsee Njassajärvessä Mosambikin aluevesien ympäröimänä. |  |
| Melilla | Espanja |  | Rajautuu Marokkoon ja Välimereen. |  |
| Peñón de Alhucemas | Espanja |  | Saari Välimeressä lähellä Marokon rannikkoa. |  |
| Peñón de Vélez de la Gomera | Espanja |  | Rajautuu Marokkoon ja Välimereen. |  |
Kansainvälisiä eksklaaveja ja enklaaveja > Etelä-Amerikka

| nimi | valtio, jonka eksklaavi | valtio, jonka enklaavi | huomautukset | lähteet |
| --- | --- | --- | --- | --- |
| Isla Apipé | Argentiina | Paraguay | Sijaitsee Paranájoessa Paraguayn aluevesien sisällä. |  |
| Isla Martín García | Argentiina | Uruguay | Sijaitsee Río de la Platassa Uruguayn aluevesien sisällä. |  |
| Ranskan Guayana | Ranska |  | Rajautuu Brasiliaan, Surinameen ja Atlantin valtamereen. Ranskan Guayana on yksi Ranskan merentakaisista departementeista. |  |
Kansainvälisiä eksklaaveja ja enklaaveja > Eurooppa

| nimi | valtio, jonka eksklaavi | valtio, jonka enklaavi | huomautukset | lähteet |
| --- | --- | --- | --- | --- |
| Baarle-Hertog | Belgia | Alankomaat | Baarle-Hertogin kunnalla on 22 eksklaavia Alankomaille kuuluvan Baarle-Nassaun kunnan sisällä. Lisäksi seitsemän Baarle-Nassaun eksklaavia sijaitsee Baarle-Hertogin eksklaavien sisällä. |  |
| Baarle-Nassau | Alankomaat | Belgia | Baarle-Nassaun kunnalla on kahdeksan eksklaavia Belgialle kuuluvan Baarle-Hertogin kunnan sisällä. Seitsemän niistä sijaitsee Baarle-Hertogin eksklaavien sisällä. |  |
| Büsingen am Hochrhein | Saksa | Sveitsi |  |  |
| Campione d'Italia | Italia | Sveitsi |  |  |
| Dubki | Venäjä | Viro | Rajautuu Viroon ja Pihkovanjärveen, jossa Viron aluevedet ympäröivät aluetta. |  |
| Dubrovnik-Neretvan eteläinen osa | Kroatia |  | Rajautuu Bosnia ja Hertsegovinaan, Montenegroon ja Adrianmereen, tosin yhteinen aluevesi yhdistää muuhun Kroatiaan. |  |
| Gibraltar | Britannia |  | Rajautuu Espanjaan ja Gibraltarinsalmeen. |  |
| Kaliningradin alue | Venäjä |  | Rajautuu Liettuaan, Puolaan ja Itämereen. |  |
| Llívia | Espanja | Ranska |  |  |
| Monaco |  | Ranska | Rajautuu Ranskaan ja Välimereen ja on Ranskan aluevesien ympäröimä. Monaco on itsenäinen valtio. |  |
| Munsterbildchen | Saksa | Belgia | Munsterbildchenin ja varsinaisen Saksan erottaa toisistaan belgialainen rautatie Vennbahn. |  |
| Mützenich | Saksa | Belgia | Mützenichin ja varsinaisen Saksan erottaa toisistaan belgialainen rautatie Vennbahn. |  |
| Ruitzhof | Saksa | Belgia | Ruitzhofin ja varsinaisen Saksan erottaa toisistaan belgialainen rautatie Vennbahn. |  |
| Rückschlag | Saksa | Belgia | Rückschlagin ja varsinaisen Saksan erottaa toisistaan belgialainen rautatie Vennbahn. |  |
| Rötgener Wald | Saksa | Belgia | Rötgener Waldin ja varsinaisen Saksan erottaa toisistaan belgialainen rautatie Vennbahn. |  |
| Sankovo ja Medvežje | Venäjä | Valko-Venäjä |  |  |
| San Marino |  | Italia | Italian ympäröimä itsenäinen valtio. |  |
| Sastavci | Bosnia ja Hertsegovina | Serbia |  |  |
| Vatikaani |  | Italia | Italian pääkaupungin Rooman ympäröimä itsenäinen valtio. |  |
Kansainvälisiä eksklaaveja ja enklaaveja > Pohjois-Amerikka

| nimi | valtio, jonka eksklaavi | valtio, jonka enklaavi | huomautukset | lähteet |
| --- | --- | --- | --- | --- |
| Alaska | Yhdysvallat |  | Maaraja ainoastaan Kanadan kanssa. Alaska on Yhdysvaltain osavaltio. |  |
| Elm Point | Yhdysvallat |  | Sijaitsee Lake of the Woods -järven rannalla Yhdysvaltain ja Kanadan rajalla. Alueelle pääsee maitse ainoastaan Kanadan kautta. |  |
| Northwest Angle | Yhdysvallat |  | Sijaitsee Lake of the Woods -järven rannalla Yhdysvaltain ja Kanadan rajalla. Alueelle pääsee maitse ainoastaan Kanadan kautta. |  |
| Point Roberts | Yhdysvallat |  | Rajautuu Kanadaan sekä Boundary Bayhin ja Georgiansalmeen. Yhteinen aluevesi yhdistää muuhun Yhdysvaltoihin. |  |
Valtioiden sisäisiä eksklaaveja ja enklaaveja > Etelä-Amerikka

| nimi | valtio | alue, jonka eksklaavi | alue, jonka enklaavi | huomautukset | lähteet |
| --- | --- | --- | --- | --- | --- |
| Bogotán pääkaupunkialue | Kolumbia |  | Cundinamarcan maakunta |  |  |
| Ladário | Brasilia |  | Corumbán kunta | Ladário ja Corumbá ovat kuntia Mato Grosso do Sulin osavaltiossa. |  |
Valtioiden sisäisiä eksklaaveja ja enklaaveja > Eurooppa

| nimi | valtio | alue, jonka eksklaavi | alue, jonka enklaavi | huomautukset | lähteet |
| --- | --- | --- | --- | --- | --- |
| Berliini | Saksa |  | Brandenburgin osavaltio |  |  |
| Berzosilla | Espanja | Palencian maakunta |  | Rajautuu Kantabrian ja Burgosin maakuntiin. |  |
| Bremenin osavaltio | Saksa |  | Ala-Saksi osavaltio |  |  |
| Bremerhaven | Saksa | Bremenin osavaltio | Ala-Saksi osavaltio |  |  |
| Brysselin pääkaupunkialue | Belgia |  | Flanderi |  |  |
| Céligny | Sveitsi | Geneven kantoni | Vaudin kantoni |  |  |
| Clavaleyres | Sveitsi | Bernin kantoni |  | Rajautuu Fribourgin ja Vaudin kantoneihin. |  |
| Comines-Warneton | Belgia | Vallonia |  | Rajautuu Flanderiin alueeseen kuuluvaan Länsi-Flanderin maakuntaan ja Ranskaan. |  |
| Condado de Treviño | Espanja | Kastilia ja Leónin itsehallintoalue | Baskimaan itsehallintoalue |  |  |
| Enonkoski | Suomi |  | Savonlinnan kaupunki |  |  |
| Frederiksberg | Tanska |  | Kööpenhaminan kaupungin |  |  |
| Horn | Sveitsi | Thurgaun kantoni | Sankt Gallenin kantoni |  |  |
| Itä-Tiroli | Itävalta | Tirolin osavaltio |  | Rajautuu Kärntenin ja Salzburgin osavaltioihin sekä Italiaan. |  |
| Kauniainen | Suomi |  | Espoon kaupunki |  |  |
| Kleinlützel | Sveitsi | Solothurnin kantoni |  | Rajautuu Basel-Landschaftin kantoniin ja Ranskaan. |  |
| Liechtensteinin kunnat | Liechtenstein | Liechtensteinin kunnat | Liechtensteinin kunnat |  |  |
| Moskova | Venäjä |  | Moskovan alue |  |  |
| Münchenwiler | Sveitsi | Bernin kantoni | Fribourgin kantoni |  |  |
| Oberegg | Sveitsi | Appenzell Innerrhodenin kantoni |  | Rajautuu Appenzell Ausserrhodenin ja Sankt Gallenin kantoneihin. |  |
| Pahkakoski (osa) | Suomi | Ii | Oulu | Ei pysyviä asukkaita. Mm. osa Pahkakosken voimalaitoksesta. |  |
| Plessix-Balisson | Ranska |  | Ploubalayn kunta |  |  |
| Rincón de Ademuz | Espanja | Valencian itsehallintoalue |  | Rajautuu Kastilia- La Manchan ja Aragonian itsehallintoalueisiin. |  |
| San Colombano al Lambro | Italia | Milanon metropolikaupunki |  | Rajautuu Pavian ja Lodin maakuntiin. |  |
| Steinhof | Sveitsi | Solothurnin kantoni | Bernin kantoni |  |  |
| Vähäkyrö | Suomi | Vaasan kaupunki |  |  |  |
| Wien | Itävalta |  | Ala-Itävallan osavaltio |  |  |
| Voeren | Belgia | Flanderi |  | Rajautuu Vallonian alueeseen kuuluvaan Liègen maakuntaan ja Alankomaihin. |  |
| Vuissens | Sveitsi | Fribourgin kantoni | Vaudin kantoni |  |  |
| Zelenograd | Venäjä | Moskovan kaupunki |  |  |  |
Valtioiden sisäisiä eksklaaveja ja enklaaveja > Oseania

| nimi | valtio | alue, jonka eksklaavi | alue, jonka enklaavi | huomautukset | lähteet |
| --- | --- | --- | --- | --- | --- |
| Australian pääkaupunkiterritorio | Australia |  | Uusi Etelä-Wales |  |  |
| Jervis Bayn territorio | Australia | Australian pääkaupunkiterritorio |  | Rajautuu Uuden Etelä-Walesin osavaltioon ja Tyyneenmereen. |  |
Entisiä eksklaaveja ja enklaaveja > Aasia

| nimi | valtio | alue/valtio, jonka eksklaavi | alue/valtio, jonka enklaavi | alkoi | päättyi | huomautukset | lähteet |
| --- | --- | --- | --- | --- | --- | --- | --- |
| Cooch Behar | Intia/Bangladesh | Intian/Bangladesh | Intian/Bangladesh | 1947 | 2015 | Intialla oli 106 eksklaavia Bangladeshin sisällä, joista kolme sijaitsi Intian sisällä sijaitsevien Bangladeshin eksklaavien sisällä. Bangladeshilla puolestaan oli 92 eksklaavia Intian sisällä. Näistä eksklaaveista 21 sijaitsee Bangladeshin sisällä sijaitsevien Intian eksklaavien sisällä. Intian eksklaaveista suurimman sisällä sijaitsee Bangladeshin eksklaavi ja sen sisällä vielä yksi Intian eksklaavi. |    |
| Hongkong | Britannia | Britannia |  | 1860 | 1997 | Kiinaan ja Etelä-Kiinan mereen rajautunut |  |
| Itä-Pakistan | Pakistan | Pakistan |  | 1947 | 1971 | Rajautui Intiaan, Burmaan ja Bengalinlahteen. |  |
| Macao | Portugali | Portugali |  | 1557 | 1999 | Rajautui Kiinaan ja Etelä-Kiinan mereen. |  |
| Portugalin Intia | Portugali | Portugali |  | 1505 | 1961 | Rajautui Intiaan ja Intian valtamereen. Intia otti hallintaansa viimeiset eksklaavit vuonna 1961. Portugali tunnusti Intian vallan alueella vasta vuonna 1974. |  |
Entisiä eksklaaveja ja enklaaveja > Afrikka

| nimi | valtio | alue/valtio, jonka eksklaavi | alue/valtio, jonka enklaavi | alkoi | päättyi | huomautukset | lähteet |
| --- | --- | --- | --- | --- | --- | --- | --- |
| Etelä-Afrikan bantustanit | Etelä-Afrikka |  | Etelä-Afrikka | 1963 | 1994 |  |  |
| São João Baptista de Ajudá | Portugali | Portugali | Dahomey | 1680 | 1960 |  |  |
| Walvis Bay | Etelä-Afrikka | Etelä-Afrikka | Namibia | 1978 | 1994 |  |  |